**Tisztelt Szülő!
Kedves Diák!**

A Békéscsabai SZC Kemény Gábor Technikum 2022-ben csatlakozott a Honvéd kadét programhoz. A hazafias- és honvédelmi nevelés célja, hogy tudatosítsa a haza szeretetének és a haza védelmének fontosságát, valamint hogy hozzájáruljon a fiatalok felelős állampolgárrá neveléséhez. Honvéd kadét tanulók esetében az eredményes tanulást nem csak jó osztályzattal jutalmazzuk, hanem **ösztöndíjjal is** (az állami szakképzési ösztöndíj mellett!!!), ami az alábbiak szerint alakulhat:

**- 3,50-3,99 átlag között: 14.000,- forint/hó**

**- 4,00-4,49 átlag között: 26.000,- forint/hó**

**- 4,50 átlagtól 40.000,- forint/hó**

A honvéd kadétok a tanulmányaik alatt olyan izgalmas programokon vehetnek részt, mint például laktanyalátogatások, paintball, airsoft, lasertag játékok, légfegyveres, lézerfegyveres céllövészetek, kalandtúrák és akadálypályás foglalkozások. Honvéd kadét formaruhát viselhetnek a megfelelő alkalmakkor. A formaruhát magukra öltve a Honvéd Kadét Program képviselőivé válnak, ami magával vonja azokat a követelményeket is, hogy minden honvéd kadét fegyelmezett, kitartó, csapatjátékos és alázatos legyen. A tanulmányaik végére megtanulják a társaikat tisztelni, vezetni, de azt is, hogy milyen egy csapatban vezetve lenni. A különböző honvéd kadét programok által olyan élményekben lesz részük, amelyeket mások nem élhetnek át. Megismerhetik a Magyar Honvédség munkáját, szervezetét és szolgálati formáit. Ha a kadétok szeretnének, érettségi vizsgát is tehetnek honvédelmi alapismeretekből, amely által könnyebben tudnak felvételt nyerni a Nemzeti Közszolgálati Egyetem Hadtudományi és Honvédtisztképző Kar katonai alapszakjaira.

A honvéd kadét programban való részvétel nem kötelező! Kérem, fontolják meg, hogy élnek-e ezzel a lehetőséggel, és szeretnék-e, hogy gyermekük csatlakozzon a Honvéd kadét programhoz, ezzel plusz ösztöndíjat és számtalan új élményt szerezve.

**Nyilatkozom, hogy szeretnék csatlakozni a honvéd kadét programhoz:**

**(Kérjük bekarikázni a választ!)**

**Igen Nem**

|  |  |
| --- | --- |
| ………………………………………………szülő olvasható aláírása | …………………………………………….tanuló olvasható aláírása |

Békéscsaba, 2023. ………………………………………..